У Селевцу се, на згради дома културе, налази спомен-плоча палима у Народноослободилачком рату, а у непосредној близини, у самом центру села, смештена је и споменичка композиција посвећена палим борцима овог села из периода балканских, Првог и Другог светског рата. Споменик је постављен 1981. године, израдио га је вајар Славомир Милетић, а сачињен је од пет особа — једног солунца, једне партизанке и три борца НОР-а.